Komisija mora v skladu s sklepi Sveta o vzpostavitvi različnih instrumentov Evropske unije (v nadaljnjem besedilu: EU) v zvezi z dajanjem posojil letno obvestiti Evropski parlament in Svet o uporabi teh instrumentov. Za izpolnitev navedene zahteve glede obveščanja sta v tem poročilu za vsak instrument opisana dajanje posojil in ustrezno najemanje posojil.

Za popoln pregled dejavnosti EU je v to poročilo v zadnjem poglavju vključen še povzetek dejavnosti dajanja in najemanja posojil Evropske investicijske banke (v nadaljnjem besedilu: EIB) v letu 2015.

V spodnji tabeli je predstavljen razvoj transakcij EU v zadnjih petih letih.

Tabela 1: Razvoj transakcij Evropske unije (neporavnani zneski kapitala v milijonih EUR)

ESPJ v. l.(1)(2) Euratom (1) Plačilnobilančna pomoč Makrofinančna pomoč EFSM Skupaj 2011 2012 2013 2014 2015 225 183 179 192 204 447 423 386 348 300 11 400 11 400 11 400 8 400 5 700 590 545 565 1 829 3 007 28 000 43 800 43 800 46 800 46 800 40 662 56 351 56 330 57 569 56 011 (1) Uporabljeni so obračunski tečaji na dan 31. decembra vsako leto. (2) Evropska skupnost za premog in jeklo je od leta 2002 naprej v postopku likvidacije. Zadnja obveznica, ki jo je izdala ESPJ, zapade leta 2019. Povečanje neporavnanega zneska je posledica gibanj deviznih tečajev.

2.Dejavnosti Evropske unije v zvezi z dajanjem posojil

Komisija na podlagi sklepov Sveta in Evropskega parlamenta oziroma samo Sveta, odvisno od ciljev, ki se poskušajo doseči, zagotavlja finančno podporo tretjim državam in državam članicam v obliki dvostranskih posojil, ki se financirajo na kapitalskih trgih in so zavarovana s proračunskim jamstvom EU. Skladnost finančne podpore, odobrene tretjim državam, s splošnimi cilji zunanjega delovanja EU zagotavljata Komisija in visoki predstavnik Unije za zunanje zadeve in varnostno politiko ob podpori Evropske službe za zunanje delovanje.

2.1.Instrument plačilnobilančne pomoči

Unija zagotavlja plačilnobilančno pomoč v skladu s členom 143 Pogodbe o delovanju Evropske unije (v nadaljnjem besedilu: PDEU) in Uredbo Sveta (ES) št. 332/2002 z dne 18. februarja 2002 o ustanovitvi aranžmaja za zagotavljanje srednjeročne finančne pomoči za plačilne bilance držav članic (v nadaljnjem besedilu: plačilnobilančna uredba) v obliki srednjeročnih posojil. Na splošno se dodeli skupaj s finančnimi sredstvi iz Mednarodnega denarnega sklada in drugih večstranskih posojilodajalcev, kot so Evropska investicijska banka (v nadaljnjem besedilu: EIB), Evropska banka za obnovo in razvoj ali Svetovna banka.

Plačilnobilančno pomoč odobri Svet s kvalificirano večino za vsak primer posebej. Možne upravičenke so države članice zunaj euroobmočja, ki imajo hude plačilnobilančne težave. Pomoč je namenjena ublažitvi omejitev držav članic prejemnic pri zunanjem financiranju in ponovni vzpostavitvi plačilnobilančnega ravnovesja v državi. Izplačevati se začne, če so izpolnjeni pogoji gospodarske politike, ki jih določi Svet – po posvetovanju z Ekonomsko-finančnim odborom – o podrobnostih katerih se dogovorita Komisija in država članica upravičenka v memorandumu o soglasju pred sklenitvijo sporazuma o posojilu. Stalna skladnost z ukrepi iz memoranduma o soglasju se redno preverja in je pogoj za izplačila nadaljnjih obrokov. Potrebna sredstva zbere Komisija na kapitalskih trgih v imenu Evropske unije.

V skladu z uredbo o plačilnobilančni pomoči Komisija vsaka tri leta poroča Ekonomsko-finančnemu odboru in Svetu o izvajanju instrumenta plačilnobilančne pomoči.

Svet je leta 2013 sprejel drugi program preventivne finančne pomoči za Romunijo v višini do 2 milijard EUR, ki se je iztekel konec septembra 2015, ne da bi bil uporabljen. Nov program trenutno ni načrtovan.

Latvija je januarja 2015 povrnila 1,2 milijarde EUR, Romunija pa 1,5 milijarde EUR. 31. decembra 2015 je skupni neporavnani znesek v okviru programa za plačilnobilančno pomoč znašal 5,7 milijarde EUR.

V spodnji tabeli je predstavljen razvoj posojil, izvedenih v okviru instrumenta plačilnobilančne pomoči do 31. decembra 2015.

Tabela 2: Stanje plačilnobilančne pomoči do 31. decembra 2015 (zneski kapitala v milijardah EUR)

Država Sprejeti znesek Izplačani znesek Povrnjeni znesek Neporavnani znesek Tehtana povprečna zapadlost (v letih) Madžarska 6,5 5,5 4,0 1,5 0,3 Latvija 3,1 2,9 2,2 0,7 5,2 Romunija 5,0 5,0 1,5 3,5 2,4 Romunija (preventivna finančna pomoč) 1,4 0 0 0 – Romunija (preventivna finančna pomoč) 2,0 0 0 0,0 – Skupaj 18,0 13,4 7,7 5,7 2,2

2.2.Evropski mehanizem za finančno stabilizacijo

Evropski mehanizem za finančno stabilizacijo (v nadaljnjem besedilu: EFSM) je bil vzpostavljen z Uredbo Sveta (EU) št. 407/2010 z dne 11. maja 2010 na podlagi člena 122(2) PDEU. EFSM se v celoti financira iz proračuna EU, njegova skupna posojilna zmogljivost pa je največ 60 milijard EUR.

EFSM je bil uporabljen leta 2011, ko je bilo Irski dodeljeno posojilo v višini 22,5 milijarde EUR, Portugalski pa v višini 26 milijard EUR.